Մարսել Պետրոսյան

Մարսել Հայկազի Պետրոսյան (), հայ գրող, լրագրող, խմբագիր։ ԼՂՀ վաստակավոր լրագրող (2008)։

Կենսագրություն 
Մարսել Պետրոսյանը ծնվել է 1948 թվականի ապրիլի 1-ին Ստեփանակերտում։ 1974 թվականին ավարտել է Ստեփանակերտի մանկավարժական ինստիտուտը։ 1967 թվականից աշխատել է ԼՂԻՄ հեռուստառադիոպետկոմում. 1988-1990 թվականներին եղել է գլխավոր խմբագիր։ 19931995 թվականներին եղել է ԼՂՀ ՊՊԿ լրատվության և մամուլի դեպարտամենտի տնօրեն, 1995-1996 թվականներին՝ ԼՂՀ կրթության, մշակույթի և սպորտի փոխնախարար, 1996-1998 թվականներին՝ ԼՂՀ վարչապետի օգնական, 1998-2004 թվականներին՝ «Մարտիկ» շաբաթաթերթի, 20042008 թվականներին՝ «Ազատ Արցախ» օրաթերթի, 2008-2010 թվականներին՝ Արցախի հանրային ռադիոյի գլխավոր խմբագիր, 2010 թվականից՝ ԼՂՀ ԱԳՆ լրատվության բաժնի պետ։

Լույս են տեսել Պետրոսյանի «Կախարդական ակնոցները» (1992), «Արցախյան առածանի-ասածանի» (1999), «Միջօրե» (2002), «Դերենիկը և կրկեսի փիղը» (2005) վիպակների, պատմվածքների, պիեսների, հեքիաթների ժողովածուները։

Պարգևներ 
 ԼՂՀ Եղիշեի անվան մրցական, 
 «Մայրական երախտագիտություն Արցախի քաջորդիներին» մեդալ (2002), 
 «Անբասիր ծառայության համար» մեդալ (2004), 
 «Մխիթար Գոշ» մեդալ (2011)։

Ծանոթագրություններ 

Հայ գրողներ
Հայ լրագրողներ
Հայ խմբագիրներ